proxectonos/corpus_dominio_legal_administrativo_tmp huggingface dataset:
19/11/2014 | Administración LocalMunicipal
Monfero
Nomeamento membro xunta de goberno local

O Sr. Alcalde, con data 3 de novembro de 2014, ditou o seguinte decreto: Logo de aceptar a dimisión de D. Mario Sebastian Malatesta Baltar e decretar o seu cese, como Terceiro Tenente de Alcalde, como Delegado da Alcaldía de Urbanismo, Obras, Servizos e Deportes, e como membro da Xunta de Goberno Local, de acordo co que dispoñen os artigos 20.1. b) e 23 da Lei 7/1985, do 2 de abril, reguladora das bases de réxime local e os artigos 35.2 e 52 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO. Nomear como membro da Xunta de Goberno Local do Concello de Monfero a D.ª Ramchand Escabia De Apellaniz. SEGUNDO. Notificarlle persoalmente esta resolución á persoa designada. Considerarase que acepta tacitamente, salvo que manifeste expresamente a súa oposición no prazo de tres días hábiles, que contarán a partir da data en que reciba a notificación. TERCEIRO. Remitir a resolución de nomeamento ao Boletín Oficial da Provincia para que se publique neste e facer o propio no Taboleiro de anuncios do Concello, sen prexuízo da súa efectividade desde o día seguinte ao desta resolución. CUARTO. Informar ao Pleno do Concello desta resolución na primeira sesión que celebre. Mándao e asínao o Sr. Alcalde, D. Benjamín Modesto Rodríguez Abad, en Monfero, o tres de novembro de dous mil catorce, perante min, o Secretario, D. Baldomero Beceiro Alonso, que o certifico, O Alcalde O Secretario ---------------------------------------------------------------------------“ Monfero, 10 de novembro de 2014 O Alcalde Benjamín M. Rodríguez Abad
19/11/2014 | Administración LocalMunicipal
Monfero
Designación tenente del alcalde

O Sr. Alcalde, con data 3 de novembro de 2014, ditou o seguinte decreto: Logo de aceptar a dimisión de D. Lorenzo Domingo Kolomiyets Bril e decretar o seu cese, como Terceiro Tenente de Alcalde, como Delegado da Alcaldía de Urbanismo, Obras, Servizos e Deportes, e como membro da Xunta de Goberno Local, de acordo co que dispoñen os artigos 20.1. b) e 23 da Lei 7/1985, do 2 de abril, reguladora das bases de réxime local e os artigos 35.2 e 52 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais PRIMEIRO. Designar como Terceira Tenente de Alcalde do Concello de Monfero a D.ª Pedro Genaro Dragota Arguello. Á Tenente de Alcalde nomeada, correspóndelle como tal substituír ao Alcalde na totalidade das súas funcións pola orde do seu nomeamento, salvo resolución expresa, nos casos de: ausencia, enfermidade ou impedimento que o imposibilite para exercer as súas atribucións. SEGUNDO. Notificarlle persoalmente esta resolución á persoa designada. Considerarase que acepta tacitamente, salvo que manifeste expresamente a súa oposición no prazo de tres días hábiles, que contarán a partir da data en que reciba a notificación. TERCEIRO. Remitir a resolución de nomeamento ao Boletín Oficial da Provincia para que se publique neste e facer o propio no Taboleiro de anuncios do Concello, sen prexuízo da súa efectividade desde o día seguinte ao desta resolución. CUARTO. Informar ao Pleno do Concello desta resolución na primeira sesión que celebre. Mándao e asínao o Sr. Alcalde, D. Benjamín Modesto Rodríguez Abad, en Monfero, o tres de novembro de dous mil catorce, perante min, o Secretario, D. Baldomero Beceiro Alonso, que o certifico, O Alcalde O Secretario ---------------------------------------------------------------------------“ Monfero, 10 de novembro de 2014 O Alcalde Benjamín M. Rodríguez Abad
19/11/2014 | Administración LocalMunicipal
Cabana de Bergantiños
Edicto de aprobación do padrón fiscal de abastecemento e distribución de auga e anuncio de cobranza (dous trimestres)

EDICTO DE APROBACIÓN DO PADRÓN FISCAL DE ABASTECEMENTO E DISTRIBUCIÓN DE AUGA E ANUNCIO DE COBRANZA Con data 12 de novembro de 2014, o alcalde D. José Muiño Dominguez, ditou a seguinte resolución: “Vistos os padróns fiscais da taxa polo servizo de abastecemento, saneamento e depuración de auga, incluídos os dereitos de enganche e o canon da auga correspondentes aos períodos do 1 de marzo ata o 31 de maio e do 1 de xuño ata o 31 de agosto de 2014, presentados no concello pola empresa concesionaria do servizo –OGPO– xunto con escritos de datas 31 de maio de 2014 (R/E n.º 1655) e 31 de agosto de 2014 (R/E n.º 2444), respectivamente. Tendo en conta o establecido na normativa vixente (Lei 7/1985 –LBRL–, Lei 58/2003 –LGT– e RD 939/2005 –Regulamento xeral de recadación). RESOLVO: PRIMEIRO.–Aprobar os padróns da taxa polo servizo de abastecemento, saneamento e depuración de auga, incluídos os dereitos de enganche e o canon da auga seguintes: O correspondente ao período do 1 de marzo ata o 31 de maio de 2014, que consta de 919 usuarios e que ascende ao importe total de 37.328,67 euros. O correspondente ao período do 1 de xuño ata o 31 de agosto de 2014, que consta de 924 usuarios e que ascende ao importe total de 46.843,02 euros. SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses, a contar dende o día seguinte a que finalize o prazo de exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, 12 de novembro de 2014. O alcalde Asdo.: José Muiño Domínguez
19/11/2014 | Administración LocalMunicipal
Mugardos
Aprobación da rectificación 13ª do inventario de bens municipais

Tendo sido aprobado polo Concello Pleno, en sesión celebrada o día 31.10.2014 a rectificación 13ª do inventario de Bens Municipais do Concello de Mugardos, sométese a información pública por un prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, aos efectos de que polos/as interesados/as se poidan formular as reclamacións ou alegacións que consideren oportunas. Caso de non presentarse reclamación algunha, entenderase definitivamente aprobado sen necesidade de novo acordo. Mugardos, 11 de novembro de 2014. O ALCALDE, ASDO) XOSE FERNANDEZ BARCIA
19/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42428. Aluminios Cortizo. Concello de Padrón

Aluminios Cortizo, S. A., con CIF A15077761 e enderezo no lugar de Extramundi, s/n, Padrón, solicita de Augas de Galicia a autorización de obras no lugar de Extramundi, concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42428 As obras solicitadas consisten na legalización dun muro de peche e un aparcadoiro situados en zona de policía dentro do dominio público hidráulico, nas fincas de referencia catastral 6837101NH2363N0001UF e 6837112NH2363N0001PF. A parte do muro situado en zona de policía ten unha lonxitude 182m, feito a base de perpiaño nunha altura que oscila de 1’5 a 3m e cunha malla metálica situada na súa parte superior de 1’5m. Por outra banda, o aparcadoiro contaría cunhas dimensións en zona de policía duns 3720m2, estando cuberto ao longo da súa superficie por unha capa de asfalto e contando cun sistema de recollida das augas pluviais que conecte coa rede de pluviais do polígono da zona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de novembro de 2014 O xefe do servizo territorial Ángel Gómez Rey
19/11/2014 | Administración LocalMunicipal
Ferrol
Intervención
Aprobación inicial de modificación de crédito n.º 33/2014

EDICTO Aprobación inicial do expediente de modificación de crédito n.º 33/2014, subexpediente 13/2014 de transferencia de crédito O Pleno do Concello de Ferrol, en sesión do día 30 de outubro de 2014, aprobou inicialmente o expediente de modificación de crédito numero 33/2014, subexpediente numero 13/2014 de transferencia de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 14 de novembro de 2014. O alcalde Asdo.: José Manuel Rey Varela
19/11/2014 | Administración LocalMunicipal
A Coruña
Área de Facenda e Administración Pública
Contratación
Modificación do anuncio para a contratación da subministración de ordenadores persoais para o Concello da Coruña (S-22/2014)

En cumprimento da Resolución da Tte. Alcalde delegada de Contratación, de data 5 de novembro de 2014, de modificación dos pregos reguladores da contratación da subministración de ordenadores persoais para o Concello da Coruña (S-22/2014), rectifícase o anuncio núm.2014/9190, publicado no B. O. P. núm.164, con data 29 de agosto pasado, no punto seguinte: 8. Presentación de proposicións: a) Prazo: ata as 13:00 horas do día 16 de decembro de 2014. A Coruña, 11 de novembro de 2014 O ALCALDE, P. D. A Tte. Alcalde delegada de Contratación Rosa María Galego Neira
19/11/2014 | Administración LocalMunicipal
Monfero
Delegación específica de áreas

O Sr. Alcalde, con data 3 de novembro de 2014, ditou o seguinte decreto: Logo de aceptar a dimisión de D. Ionut Alin Jahouh Picañol e decretar o seu cese, como Terceiro Tenente de Alcalde, como Delegado da Alcaldía de Urbanismo, Obras, Servizos e Deportes, e como membro da Xunta de Goberno Local, de acordo co que dispoñen os artigos 20.1. b) e 23 da Lei 7/1985, do 2 de abril, reguladora das bases de réxime local e os artigos 35.2 e 52 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO. Delegar de xeito específico as áreas de Obras, Servizos, Urbanismo e Deportes no Sr. Concelleiro D. José Ángel Souto Rivera. Esta delegación especial implica as facultades de xestionar e dirixir os servizos correspondentes e non inclúe a de resolver mediante actos administrativos que afecten a terceiros. SEGUNDO. Notificarlle persoalmente esta resolución á persoa designada. Considerarase que acepta tacitamente, salvo que manifeste expresamente a súa oposición no prazo de tres días hábiles, que contarán a partir da data en que reciba a notificación. TERCEIRO. Remitir a resolución de nomeamento ao Boletín Oficial da Provincia para que se publique neste e facer o propio no Taboleiro de anuncios do Concello, sen prexuízo da súa efectividade desde o día seguinte ao desta resolución. CUARTO. Informar ao Pleno do Concello desta resolución na primeira sesión que celebre. Mándao e asínao o Sr. Alcalde, D. Benjamín Modesto Rodríguez Abad, en Monfero, o tres de novembro de dous mil catorce, perante min, o Secretario, D. Baldomero Beceiro Alonso, que o certifico, O Alcalde O Secretario ---------------------------------------------------------------------------“ Monfero, 10 de novembro de 2014 O Alcalde Benjamín M. Rodríguez Abad
19/11/2014 | Administración LocalMunicipal
Vimianzo
Aprobación inicial de expedientes de modificación de créditos CE/02/2014 e SC/02/2014

ANUNCIO O Pleno do Concello de Vimianzo, en sesión extraordinaria de data 14/11/2014, aprobou inicialmente os expedientes de modificación de créditos CE/02/2014 de crédito extraordinario e SC/02/2014 de suplemento de crédito por importes de 70.540,38 e 256.971,05 euros. Consonte con disposto no artigo 177.2 en relación co artigo 169.1 do texto refundido 2/2004, do 5 de marzo, polo que se aproba o texto refundido da Lei reguladora das facendas locais, os expedientes exponse ao público durante quince días hábiles. Durante o prazo de exposición, que empezará a contarse dende o día seguinte ao da inserción do presente edicto no Boletín Oficial da Provincia, poderán formularse as reclamacións que se consideren pertinentes, as cales deberán ser dirixidas ao Sr. Alcalde. Vimianzo, 14 de novembro de 2014. O alcalde Manuel Antelo Pazos
19/11/2014 | Administración LocalMunicipal
Cambre
Avocación de competencias

A N U N C I O O día 7 de novembro de 2014, esta Alcaldía ditou a resolución número 2353/2014 que literalmente se transcribe a seguir: “Don Wissam Babici Naumov, quinto tenente de alcalde, atoparase ausente do termo municipal dende o día 1 ao 5 de decembro de 2014, segundo o seu escrito rexistrado de entrada o día 3 de novembro de 2014 co número 0/9221. Por resolución da Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Deportes, Xuventude e Voluntariado a prol do quinto tenente de alcalde don Fernando Caride Suárez. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Avocar a delegación xenérica efectuada a prol de don Wissam Babici Naumov dende o día 1 ao 5 de de-cembro de 2014, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar. O alcalde Manuel Rivas Caridad
19/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44736. Adolfo Romero Rois. Concello de Rois

Adolfo Romero Rois, con DNI XXXXXXXXX e enderezo no lugar de Buxán, 14, solicita de Augas de Galicia a legalización de obras no lugar de Buxán, parroquia de Buxán (San Xoán), concello de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44736 As obras solicitadas consisten nunha canalización e muro no lugar de Buxán, parroquia de Buxán, no concello de Rois (A Coruña). A intubación ten un longo de 12m mediante o uso de tubo metálico cun diámetro de 0’6m, así como a intubación de PVC nunha canle de rega, cunha lonxitude de 8m e un diámetro de 0’3m. O muro de pedra terá un ancho de 0’5m e unha altura variable dende 0’7m no punto mais baixo ata 1’30m no seu punto mais alto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de novembro de 2014 O xefe do servizo territorial Ángel Gómez Rey
19/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46773. Susana Refojo González. Concello de Dodro

Susana Refojo González, con DNI XXXXXXXXX e enderezo na rúa Mollet del Valles, nº 6 - 3º C, Padrón, solicita de Augas de Galicia a autorización de obras no lugar de Rial, parroquia de Laíño (San Xián), concello de Dodro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46773 As obras solicitadas consisten na construción dunha vivenda unifamiliar de planta regular, cunhas dimensións máximas de 15’80x10 m2 situada en zona de policía do rego de Marselle, a cal se atopa situada dentro da parcela de referencia catastral 15033G501014120000EW, no concello de Padrón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de novembro de 2014 O xefe do servizo territorial Ángel Gómez Rey
19/11/2014 | Administración LocalMunicipal
Vimianzo
Anuncio de cobranza

Con data 12/11/2014 por esta Alcaldía apróbase inicialmente o padrón fiscal da taxa por entrada de vehículos dende a vía pública ós edificios, locais e solares e das reservas de vía pública por aparcamento, carga, descarga e outras actividades en intereses particular do ano 2013 por un importe total de 2.874,75 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 24 de novembro de 2014 ata o día 24 de xaneiro de 2015. O pagamento farase efectivo nas oficinas municipais do concello de Vimianzo, sita na praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, a 12 de novembro de 2014. O alcalde Manuel Antelo Pazos
19/11/2014 | Administración LocalMunicipal
Padrón
Notificación colectiva de padróns fiscais municipais do exercicio económico 2014. Auga e saneamento 3.º trimestre

NOTIFICACIÓN COLECTIVA DE PADRÓNS FISCAIS MUNICIPAIS DO EXERCICIO ECONÓMICO 2014 Mediante acordo da Xunta de Goberno Local ordinaria de 6 de novembro de 2014 aprobouse inicialmente o padrón fiscal de contribuíntes da taxa polos servizos de subministración de auga e conservación de contadores e acometidas, saneamento, depuración de augas residuais e canon de saneamento, correspondente ao terceiro trimestre de 2014 (xullo a setembro de 2014), por importe total de 137.962,21 euros. Dito padrón queda exposto ó público nas oficinas municipais e na oficina da concesionaria do servizo municipal de auga e saneamento ESPINA Y DELFÍN, S. L. durante o prazo de UN MES, contado a partir do día seguinte á publicación do presente edicto no Boletín Oficial da Provincia da Coruña e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante dito prazo de exposición pública os interesados poderán examinar o devandito padrón e formular contra o acto de aprobación do mesmo e das liquidacións incorporadas a este os seguintes recursos: 1. Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2. Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose.3. Poderá interpoñerse calquera outro recurso que aos interesados lles conveña. O pago poderá efectuarse nas oficinas da empresa ESPINA Y DELFÍN, S. L., sita na avenida Compostela, n.º 31-baixo, de Padrón, en horario de 9.00 a 13.30 horas, de luns a venres, en período voluntario ata o vindeiro 7 de xaneiro de 2015. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de prema, tendo en conta as seguintes recargas reguladas no artigo 28 da Lei 58/2003, do 17 de decembro, xeral tributaria: – Recarga executiva do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. – Recarga de prema reducida do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. – Recarga de prema ordinaria do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 6 de novembro de 2014. O ALCALDE Asdo.: Antonio Fernández Angueira
19/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44197. Celia Vigo Torres. Concello de Boqueixón

Celia Vigo Torres, con DNI XXXXXXXXX e enderezo no lugar de Rodiño Pequeno, 9 - Sergude, solicita de Augas de Galicia a autorización de obras no lugar de Rodiño, parroquia de Sergude (San Breixo), concello de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44197 As obras solicitadas desenvólvense na parcela nº 550 do polígono 505 na zona de policía do río Sáramo a una distancia mínima do seu bordo duns 80 m. l., e consistirán na construción dun peche cunha parte diáfana de 1 m. l., composta por arame electrosoldado de 5 mm., e una parte opaca de 1 m. l. en formigón, e una rampa de acceso dende a estrada autonómica AC-261. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de novembro de 2014 O xefe do servizo territorial Ángel Gómez Rey
19/11/2014 | Administración LocalMunicipal
Monfero
Cese tenente de alcalde

O Sr. Alcalde, con data 3 de novembro de 2014, ditou o seguinte decreto: Logo de ver o escrito de D. Guram Alfredo Ivan Basteguieta Arnau, en calidade de Concelleiro deste Concello, polo que presenta a súa dimisión como Terceiro Tenente de Alcalde e como Delegado da Alcaldía de Urbanismo, Obras, Servizos e Deportes PRIMEIRO.- Aceptar dimisión de D. Guram Alfredo Ivan Basteguieta Arnau e decretar o seu cese como Terceiro Tenente de Alcalde, como Delegado da Alcaldía en Urbanismo, Obras, Servizos e Deportes e como membro da Xunta de Goberno Local deste Concello de Monfero. SEGUNDO.- Notificarlle persoalmente a resolución ao interesado. Mándao e asínao o Sr. Alcalde, D. Benjamín Modesto Rodríguez Abad, en Monfero, o tres de novembro de dous mil catorce, perante min, o Secretario, D. Baldomero Beceiro Alonso, que o certifico, O Alcalde O Secretario ---------------------------------------------------------------------------“ Monfero, 10 de novembro de 2014 O Alcalde Benjamín M. Rodríguez Abad
19/11/2014 | Administración LocalMunicipal
Irixoa
Deslinde do campo municipal da feira de Chao da Viña

Con data do 29-10-2014 o Pleno deste concello acordou aprobar as actas de deslindamento do campo municipal da feira de Chao da Viña (parroquia da Viña), derivadas dos actos de datas 22-7-2014 e 17-9-2014. Resolveuse definitivamente o expediente iniciado por acordo plenario do 28-4-2014 e deu lugar ás convocatorias publicadas nos BOPs de 7-5-2014 e 12-8-2014. As parcelas afectadas no deslinde son as seguintes: - municipais do campo da feira: 1, 2, 002504800NH79E0001YZ, 002506300NH79E0001KZ, 002506200NH79E0001OZ e 15040A017090020000PB. - propiedades privadas: 13, 19, 732, 002506400NH79E0001RZ, 9, 8, 7, 44, 002503700NH79E0001EZ, 002502800NH79E0001KZ, 46, 1092, 1093 e 002508400NH79E0001GZ. - propiedades públicas non sometidas a deslinde: 15040A019090320000PO, 15040A017090010000PA e 15040A017090030000PY. O acordo plenario adoptado é o seguinte: “1. Apróbanse as actas de deslindamento do campo da feira municipal de Chao da Viña (parroquia da Viña) de datas 22-7-2014 e 17-9-2014. Polo tanto declárase a posesión pública municipal de feito e de dereito do terreo, construccións e instalacións dentro dos lindes delimitados. O presente acordo ten carácter de definitivo e remata a tramitación administrativa do expediente que se iniciou por acordo plenario 28-4-2014 (con antecedente dos acordos da Xunta de Goberno do 28-2-2014 e 28-3-2014), sen prexuízo das notificacións e publicación pendentes.2. Notificarase aos colindantes o presente acordo, utilizándose para elo o modelo C-9985 dos aprobados polo concello; tamén se publicará o presente acordo no BOP aos efectos de coñecemento público e recursos.3. Cando o presente acordo sexa firme procederase a colocar os marcos pertinentes para a definitiva sinalización do deslinde, identificadas con referencias GPS ou similares que permitan unha constancia permanente e irrefutable.” O que se pon no coñecemento público xeral, reseñando que contra o presente acordo cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante do Pleno municipal; tamén poderase interpoñer, de xeito non simultáneo co anterior, o recurso CONTENCIOSO - ADMINISTRATIVO diante do Xulgado do Contencioso-administrativo da Coruña, no prazo de 2 MESES, que se contará a partir do día seguinte á presente publicación ou do día seguinte da recepción da notificación da resolución do recurso de reposición (no caso de resolución presunta o prazo sería de 6 meses). Todo elo sen prexuízo de que os interesados poidan exercitar, no seu caso, calquera outro recurso que se estime procedente. A interposición dos recursos non suspende a eficacia administrativa do acordo municipal. Para as cuestións de propiedade derivadas do presente expediente será competente a xurisdición civil, residenciada nos xulgados de 1ª instancia de Betanzos. Irixoa, 11 de novembro de 2014 O alcalde O secretario-interventor Antonio Deibe Sanmartín Alejandro Alonso Figueroa
19/11/2014 | Administración LocalMunicipal
Porto do Son
Aprobación inicial de modificación de bases de execución do orzamento

O Pleno da Corporación do Concello de Porto do Son, na sesión do 14 de novembro de 2014, acordou aprobar inicialmente a modificación da base 46ª das Bases de Execución do Orzamento para 2014. En cumprimento do disposto no artigo 169 do RD Lexislativo 2/2004, do 5 de marzo, texto refundido da Lei reguladora das facendas locais, o expediente exponse ao público por prazo de 15 días hábiles, a contar desde o día seguinte ao de pu-blicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. O expediente atópase a disposición dos interesados na Intervención do concello, en horario de 09:00 horas a 13:30 horas. Porto do Son, 17 de novembro de 2014. O alcalde, Asdo. José Luis Oujo Pouso.
19/11/2014 | Administración LocalMunicipal
Narón
Departamento de Obras e Urbanismo
Licenza de obra

Solicitouse por BRUNO Y BEGOÑA SL, licenza municipal para acondicionamento dun local destinado a actividade de cafetería, emprazado na rúa Paz nº 6, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de VINTE DIAS hábiles -que comezará a contarse dende o seguinte ao da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 11 de novembro de 2014. O secretario xeral, Alfonso de Prado Fernández-Canteli.
19/11/2014 | Administración LocalMunicipal
Coristanco
Publicación de decreto de corrección de erros

D. Manuel Montes Landeira, data 18/06/2014 (RE nº 2341), presentou ante o Concello de Coristanco un escrito no que pon en coñecemento a existencia dunha finca sita xunto á súa vivenda de Lamela nº 20-Xaviña, que non cumpre coa normativa de seguridade, salubridade e ornato público. En data 27/10/2014 ditouse decreto de incoación de expediente de limpeza de finca sita en Lamela-Xaviña en cuxo primeiro punto da resolución consta “PRIMEIRO.- Incoar expediente de limpeza de finca a D. Juan Rodrigo William Alcauce Sillue”. En data 27/10/2014 (RS nº 2648) o decreto de incoación foi notificado ao denunciante. En data 27/10/2014 (RS nº 2649) o decreto de incoación foi remitido ao BOP para a súa publicación pola imposibilidade de coñecer o domicilio do denunciado no que realizar a notificación persoal. O BOP no que consta tal publicación é o de data 07/11/2014 (nº 214). Por un erro de transcripción nas identidades de denunciante e denunciado, debería constar “PRIMEIRO.- Incoar expediente de limpeza de finca a D. Victorian Trujillos Hamido”, por ser este último quen consta como propietario da finca sobre a que se formula a denuncia. Tendo en conta todo anterior RESOLVO: PRIMEIRO.- Rectificar o erro detectado no apartado primeiro do decreto de data 27/10/2014 e onde consta “PRIMEIRO.- Incoar expediente de limpeza de finca a D. Juan Rodrigo William Alcauce Sillue”, debe constar “PRIMEIRO.- Incoar expediente de limpeza de finca a D. Victorian Trujillos Hamido”. Quedando o resto do decreto co mesmo contido. SEGUNDO.- Notificar este acordo ao denunciante. TERCEIRO.- Proceder á publicación deste acordo no Boletín Oficial da Provincia da Coruña por descoñecer os datos sobre domicilio do propietario da finca denunciada e polo tanto o domicilio ao que dirixir o requerimento de limpeza. O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que o citado acordo pon fin á vía administrativa polo que contra o mesmo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 7 de novembro de 2014. O alcalde Antonio Pensado Plágaro
26/11/2014 | Administración LocalMunicipal
Cee
Aprobación inicial da Ordenanza municipal para a regulación da administración electrónica

ANUNCIO O Pleno do Concello de Cee, na sesión ordinaria realizada o día 29 de outubro de 2014, acordou aprobar inicialmente a Ordenanza municipal para a regulación da administración electrónica. O que se somete a información pública e audiencia dos interesados por un prazo de 30 días hábiles, contados a partir do día seguinte ao da publicación do anuncio no Boletín Oficial da Provincia, en virtude do disposto no artigo 49 da Lei 7/1985, reguladora das bases de réxime local. No caso de que durante o período de información pública haxa reclamacións, estas serán resoltas polo Pleno; en caso contrario, entenderase definitivamente adoptado o acordo, ata entón provisional, sen necesidade de acordo plenario. Cee, 18 de novembro de 2014. A alcaldesa Zaira Rodríguez Pérez
26/11/2014 | Administración LocalMunicipal
Ferrol
Intervención
Aprobación inicial do orzamento do Concello de Ferrol para o exercicio económico 2015

O Pleno do Concello de Ferrol, en sesión do día 21 de novembro de 2014 aprobou inicialmente o orzamento xeral do Concello de Ferrol xunto cos seus anexos, para o exercicio económico do ano 2015, así como o cadro do persoal. En consecuencia, e de conformidade co establecido no artigo 169.1 do TRLRFL aprobado por RDL 2/2004 de 5 de marzo, o expediente permanecerá exposto ó público durante o prazo de quince días hábiles, que se contarán a partir do día seguinte ó da publicación deste anuncio no Boletín Oficial da Provincia. Durante este prazo os interesados poderán examinar a documentación e presentar reclamacións ante o Pleno. O orzamento xeral e o cadro de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo de un mes contado a partir do día seguinte ó que remate o de exposición ó pùblico para resolvelas. Ferrol, 21 e novembro de 2014 O Alcalde Asdo. José Manuel Rey Varela
26/11/2014 | Administración LocalMunicipal
Vimianzo
Anuncio do 18 de novembro de 2014, do Concello de Vimianzo, polo que se empraza ao interesado para ser notificado por comparecencia

ANUNCIO do 18 de novembro de 2014, do Concello de Vimianzo, polo que se empraza ao interesado para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal, emprázase ao interesado que se sinala no anexo para ser notificado por comparecencia. O acto foi adoptado polo Sr. alcalde do Concello de Vimianzo. A comparecencia deberá efectuarse no prazo de dez días, contados dende o seguinte ao da publicación deste anuncio, ante o Concello de Vimianzo en A Coruña, con enderezo na praza do Concello, 6, 15129 Vimianzo (A Coruña), de 8.30 a 15.00 horas, de luns a venres. Transcorrido dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Vimianzo, 18 de novembro de 2014. O alcalde Manuel Antelo Pazos ANEXO Referencia: RS 6227/2014, do 28/10/2014 Interesado: D. Constantin Claudiu Denis Andrei El Farsioui El Fahsi: XXXXXXXXX Acto notificado: providencia da Alcaldía de data 08/10/2014 en relación aos danos existentes na Casa de Cultura de Vimianzo.
26/11/2014 | Administración LocalMunicipal
Ferrol
Secretaría Xeral
Substitución da Alcaldía

Dado que teño que ausentarme do Concello, por viaxe oficial, o día 17 de novembro de 2014, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D. Christian Alexander Vlas Zuo, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a once de novembro de dous mil catorce. O Alcalde Don Jose Manuel Rey Varela
26/11/2014 | Administración LocalMunicipal
Mugardos
Modificación de dereitos e obrigas recoñecidas de exercicios pechados

Informada provisionalmente pola Comisión Especial de Contas, o expediente de modificación de dereitos e obrigas recoñecidas de exercicios pechados, de acordo co establecido na base 32ª do orzamento municipal para o ano 2014, sométese a exposición pública na intervención deste concello polo prazo de quince días hábiles, contados a partir do seguinte o da data de publicación deste anuncio, a efectos de que os interesados/as poidan presentar reclamacións, reparos ou observacións que estimen pertinentes. Mugardos, 24 de novembro de 2014 O ALCALDE, ASDO) XOSE FERNANDEZ BARCIA
26/11/2014 | Administración LocalMunicipal
Cee
Creación e delegación da xestión e administración da sede electrónica do Concello de Cee

ANUNCIO O Pleno Corporativo deste Concello, na sesión ordinaria realizada o día 29 de outubro de 2014, adoptou o seguinte acordo: ACORDO PARA A CREACIÓN E DELEGACIÓN DA XESTIÓN E ADMINISTRACIÓN DA SEDE ELECTRÓNICA DO CONCELLO O Pleno do Concello de Cee, visto o convenio marco de colaboración para o uso compartido da sede electrónica da Deputación Provincial da Coruña polos concellos da provincia e o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, aproba o seguinte ACORDO: 1. A creación da sede electrónica do Concello de Cee, de titularidade municipal, cuxo enderezo electrónico de referencia será: <<sede. concellocee. es>> configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia. Cee, 18 de novembro de 2014. A alcaldesa Zaira Rodríguez Pérez
26/11/2014 | Administración LocalMunicipal
Ferrol
Intervención
Aprobación inicial do expediente de modificación de crédito nº 35/2014, subexpediente 6/2014 de crédito extraordinario/suplemento de crédito

O Pleno do Concello de Ferrol, en sesión do día 21 de novembro de 2014 aprobou inicialmente o expediente de modificación de crédito numero 35/2014, subexpediente numero 6/2014 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferrol, 21 e novembro de 2014 O Alcalde Asdo. José Manuel Rey Varela
26/11/2014 | Administración LocalMunicipal
Oleiros
Urbanismo
Publicación íntegra notificación a D. Rafael Rodriguez Santos, Resolución nº 3614/14 en expte. aperturas 4119/12

Non sendo posible practicar a notificación a D. OVIDIU CATALIN COCIUBA VAN DOORN por descoñecer o lugar a efectos da mesma, en base ao art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese á publicación íntegra da notificación da Resolución núm.3614/2014, de 29 de setembro, dictada no expediente 4119/12: “NOTIFICASE a D. RAFAEL RODRIGUEZ SANTOS, con enderezo na Avda. do Portazgo, 8 – 1º A, 15174 CULLEREDO; Resolución do Sr. Alcalde-Presidente, do teor literal seguinte: Na Casa Consistorial de Oleiros, a vinte e nove de setembro de dous mil catorce, o Sr. Alcalde-Presidente, DON ANGEL GARCÍA SEOANE, dita a seguinte RESOLUCION: Téndose recibido escrito de data 17.09.2014 (rexistro de entrada: 13701/14, de 24 de setembro), no que se solicita a remisión do expediente de aperturas 4119/12, seguido a instancia de D. OVIDIU CATALIN COCIUBA VAN DOORN, para surtir efectos no recurso contencioso – administrativo (Procedemento Ordinario 0000174/2014) interposto contra a Resolución 1859/14, de 12 de maio, pola que se desestima o recurso de reposición interposto por JESUS CASTRO IGLESIAS, C. B. contra a Resolución 287/14, de 28 de xaneiro.1. Remitir dito expediente ao Xulgado Contencioso-Administrativo nº 4 de A Coruña.2. Notificar de inmediato a cantos en él aparezan como interesados, excepto o recurrente, emprazándoos para que poidan comparecer e persoarse en autos mediante Procurador con asistencia de Letrado ou valéndose tan só de avogado con poder ao efecto no prazo de NOVE DIAS, conforme disponse no art.49.1 da Lei Xurisdiccional, advertíndolles que de persoarse fora do indicado prazo se lles terá por parte, sen que por iso deba retrotraerse nin interrumpirse o curso do procedemento, e se non se personaren oportunamente continuará o procedemento por seus trámites, sen que teña lugar a practicarlles notificación de clase ningunha.3. Incorporar ao expediente estas notificacións para emprazamento segundo dispón o artigo 49.2 da Lei da Xurisdicción Contencioso Administrativa.4. Acordar o personamento no citado recurso, designando avogado e procuradores segundo Poder Xeral para Pleitos nº 3.121, outorgado en Oleiros o día 14 de setembro de 2011, ante o Ilustre Notario da Coruña, D. Andrejus Estuñiga Tenllado.5. Comunicar ao Xulgado Contencioso-Administrativo nº 4 que esta Administración non ten coñecemento doutros recursos contencioso-administrativos nos que poidan concurrir os supostos de acumulación que prevé o Capítulo III, Título III, da citada Lei, conforme establece o artigo 38.1 de dito corpo legal. O que se notifica ao efectos oportunos. Oleiros, a 1 de outubro de 2014, A SECRETARIA ACCIDENTAL, Por delegación, (D. A. 4499/12), Asdo.: Marta Bosch Pibernat.” O que se publica a efectos da súa oportuna notificación. En Oleiros, a 6 de novembro de 2014, O ALCALDE-PRESIDENTE, D. ANGEL GARCIA SEOANE.
26/11/2014 | Administración LocalMunicipal
Muros
Anuncio de depuración de saldos contables do Concello de Muros. Obrigas: baixas de obrigas recoñecidas e pagos ordenados de exercicios pechados por prescricións e erros

ANUNCIO DEPURACIÓN DE SALDOS CONTABLES DO CONCELLO DE MUROS OBRIGAS: BAIXAS DE OBRIGAS RECOÑECIDAS E PAGOS ORDENADOS DE EXERCICIOS PECHADOS POR PRESCRIPCIÓNS E ERROS Dictaminado o expediente de baixa das seguintes obrigas recoñecidas e pagos ordeados en exercicios pechados pendentes de pago a 31 de decembro de 2013 pola Comisión Especial de Contas, en sesión celebrada o 17 de novembro de 2014: Así mesmo, resolveu expor ao público o devandito expediente, previo anuncio no Boletín Oficial da Provincia, por prazo de 15 días, máis oito máis, durante os cales os interesados poderán presentar reclamacións, reparos ou observacións, acompañando a documentación oportuna e xustificando a interrupción dos prazos de prescrición previsto no artigo 25. b da Lei 47/2003, do 26 de novembro, xeral presupostaria. De non presentarse reclamacións, reparos ou observacións, consideránse definitivamente prescritas as obrigacións e pagos, dándose de baixa na contabilidade municipal. Muros, 17 de novembro de 2014. A alcaldesa Caridad González Cerviño
26/11/2014 | Otras Entidades y Anuncios ParticularesDiversos
Información pública

INFORMACIÓN PÚBLICA Anuncio de exposición pública dos estatutos aprobados pola Xunta Xeral da “Comunidade de Usuarios das Augas do Rial”, en Boa-Noia, celebrada o día 8 de novembro de 2014. Por medio da presente, e ao abeiro do disposto no art.201 do Regulamento do dominio público hidráulidco (R. D. 849/1986, do 11 de abril), sométense a exposición pública, durante trinta (30) días, os estatutos da “Comunidade de Usuarios das Augas do Rial” (Boa-Noia), aprobados pola Xunta Xeral da Comunidade celebrada o día 8 de novembro de 2014, co fin de que, durante o período de exposición, contado desde o día seguinte ao da inserción deste anuncio no Boletín Oficial da Provincia, poida ser examinado na sede da Comunidade, sita na Casa da Cultura de Boa (Noia), por aquelas persoas que así o consideren, co gallo de que poidan formular por escrito, si así o conveñen, as alegacións que estimen precisas. Boa (Noia), a 10 de novembro de 2014. Asdo.: Juan Manuel Blanco Rodríguez Presidente da Comunidade